Diari Oficial de la Generalitat Valenciana


Sumari del DOGV 9178, del 21-09-2021 (2021/9381)

RESOLUCIÓ de 16 de setembre de 2021, del conseller d'Economia Sostenible, Sectors Productius, Comerç i Treball, de modificació de la Resolució de 20 de novembre de 2020, del conseller d'Economia Sostenible, Sectors Productius, Comerç i Treball, de concessió d'ajudes urgents en matèria de comerç i artesania com a conseqüència de la Covid-19, per la qual s'incrementa l'ajuda concedida a Alimentaria Aracil, SL. Expedient CMICOV/2020/30/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9178

Data del DOGV
:   21-09-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/9381


Data del document
:   16-09-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 16 de setembre de 2021, del conseller d'Economia Sostenible, Sectors Productius, Comerç i Treball, de modificació de la Resolució de 20 de novembre de 2020, del conseller d'Economia Sostenible, Sectors Productius, Comerç i Treball, de concessió d'ajudes urgents en matèria de comerç i artesania com a conseqüència de la Covid-19, per la qual s'incrementa l'ajuda concedida a Alimentaria Aracil, SL. Expedient CMICOV/2020/30/03. [2021/9381]  
Vist l'expedient CMICOV/2020/30/03, incoat a conseqüència de la sol·licitud de subvenció formulada per Alimentaria Aracil, SL, presentada el 16 de juny de 2020, acollint-se al Decret 66/2020, de 5 de juny, del Consell, d'aprovació de les bases reguladores per a la concessió directa d'ajudes urgents en matèria de comerç i artesania com a conseqüència del Covid-19.  
Vist:  
1. Que la sol·licitud presentada per Alimentaria Aracil, SL, tramitada mitjançant l'expedient CMICOV/2020/30/03, va ser estimada per la Resolució de 20 de novembre de 2020, del conseller d'Economia Sostenible, Sectors Productius, Comerç i Treball, de concessió directa de les ajudes urgents en matèria de comerç i artesania a conseqüència de la Covid-19 (DOGV 8959, 24.11.2020) i se li va concedir una ajuda per import d'onze mil tres-cents huitanta-set euros amb cinquanta-nou cèntims (11.387,59 ?).  
2. Que aquesta resolució és recorreguda en termini, en reposició, davant la Secretaria Autonòmica d'Economia Sostenible, Sectors Productius, Comerç i Consum, per Carlos Javier Aracil García, com a representant d'Alimentària Aracil, SL, al·legant que hi ha un error en la quantitat que s'ha tingut en compte com a pressupost elegible (22.775, 18 ?) en lloc dels 38.194,03 - que l'interessat havia presentat en la sol·licitud i sol·licita que es revise l'expedient i s'incremente l'ajuda concedida.  
3. Que, amb data 26 de febrer de 2021, la secretària autonòmica d'Economia Sostenible, Sectors Productius, Comerç i Consum emet una resolució que estima el recurs de reposició interposat per Carlos Javier Aracil García, en nom i representació d'Alimentària Aracil, SL, contra la resolució de concessió d'ajudes del conseller d'Economia Sostenible, Sectors Productius, Comerç i Treball de 20 de novembre de 2020 i reconeix l'obligació i proposa el pagament de set mil set-cents euros amb quaranta-tres cèntims (7.709,43 ?).  
Vistos els antecedents exposats, resolc:  
  
Primer  
Modificar la Resolució de 20 de novembre de 2020 i concedir a Alimentària Aracil, SL, amb NIF M59540456, una subvenció total de dènou mil noranta-set euros amb dos cèntims (19.097,02 ?), és a dir, set mil set-cents nou euros amb quaranta-tres cèntims (7.709,43 ?) més que en la concessió inicial.  
Aquesta quantitat es finançarà amb càrrec a l'aplicació pressupostària 14.90.78.925.17.802.61 línia de subvenció S0537 del pressupost de despeses de la Generalitat per a l'exercici 2021.  
Aquesta ajuda està sotmesa al règim de minimis regulat pel Reglament (UE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis (DO L 352, 24.12.2013).  
  
La present resolució posa fi a la via administrativa i contra aquesta podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació, d'acord amb el que estableix l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 16 de setembre de 2021.- El conseller d'Economia Sostenible, Sectors Productius, Comerç i Treball: Rafael Climent González.